PARLAMENTUL ROMÂNIEI

	 Comisia pentru agricultură, silvicultură, industrie alimentară şi servicii  specifice
	Bucureşti, 18 .06.2008

Nr.24/219


RAPORT 
asupra propunerii legislative de modificare a Legii nr.459/2003  
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă de modificare a Legii nr.459/2003, transmisă cu adresa nr.Pl.x 218 din  16 aprilie 2008, înregistrată sub nr.24/169/18.04.2008. 
La întocmirea raportului, Comisia a avut în vedere avizul favorabil al Consiliului Legislativ şi punctul de vedere negativ al Guvernului.
 Propunerea legislativă are ca obiect de reglementare modificarea Legii Corpului Agronomic din România nr.459/2003, publicată în Monitorul Oficial al României, Partea I, nr.836 din 22 noiembrie 2003, în sensul acordării membrilor Corpului Agronomic din România, a pensiei de serviciu, în cuantumul prevăzut la art.82 din Legea nr.303/2004 privind Statutul judecătorilor şi procurorilor.
Propunerea legislativă de modificare a Legii nr.459/2003  face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Töke István, secretar de stat în cadrul Ministerului Agriculturii şi Dezvoltării Rurale. 

La lucrările Comisiei  au fost prezenţi 22 de deputaţi, din totalul de 26 deputaţi membri ai comisiei. 
Propunerea legislativă a fost respinsă cu 21 de voturi pentru şi 1 vot împotrivă, în şedinţa din 18 iunie 2008, pentru următorul considerent:
· Conform prevederilor art.15 din Legea nr.500/2002 privind finanţele publice, cu modificările ulterioare, nu sunt precizate sursele de finanţare.
Propunerea legislativă a fost respinsă de Senat în şedinţa din 9 aprilie            2008.
Propunerea legislativă, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat este de competenţa decizională a Camerei Deputaţilor.

